An Chrimé

Is *poblacht fhéinrialaitheach* de chuid na hÚcráine (go dtí 2014) agus de chuid na Rúise (ó 2014) í **an Chrimé**. Tá an phoblacht suite i leithinis na Crimé ar chósta thuaidh na Mara Duibhe. 
clé|mion|220x220px|Físeán:  An Chrimé álainn: lárionad turasóireachta na Rúise inniu
[clé|mion|220x220px|Físeán: Cois farraige i [Feodosia in 2018 - na Rúisigh ar a laethanta saoire]]

## Teangacha
Is í an Úcráinis an teanga oifigiúil, ach is tromlach iad na Rúisigh sa phoblacht, agus cé go bhfuil scéimeanna athbheochana Úcráinise á gcur chun cinn sa Chrimé, dealraíonn sé nach bhfuil fonn ar bith ar na Rúisigh malairt teanga a tharraingt orthu féin. Mar sin, is í an Rúisis caint na sráide i gcónaí. Is iomaí Úcráineach eitneach a bhfuil a chuid Rúisise níos líofa ná a chuid Úcráinise, agus de réir an daonáirimh, tá an Tatairis Chriméach féin níos coitianta mar theanga dhúchais sa Chrimé ná an Úcráinis. 

## Stair
Is iomaí treibh a ghabh is a d'athghabh an Chrimé i rith na staire. Ina measc siúd, bhí na Gréagaigh, na Gotaigh, na hIaránaigh, na Hunaigh, na Casáraigh, Rúisigh Chív, na Biosantaigh, na Cipseácaigh, agus na Mongólaigh. Ceann de na ríochtaí ba thábhachtaí i stair na Crimé ab ea Cánacht na Crimé. Ina dhiaidh sin, thit an leithinis le himpireacht na Tuirce, agus san ochtú haois déag, shealbhaigh Impireacht na Rúise í. Ní ba déanaí, tháinig an tAontas Sóivéadach in áit na Rúise Impiriúla, agus nuair a bhain na poblachtaí Sóivéadacha amach a neamhspleáchas, b'í Poblacht na hÚcráine a choinnigh an Chrimé. 

Is iad na Tataraigh Chriméacha muintir dhúchasach na Crimé, ach inniu, is mionlach beag iad: Tataraigh iad 13 % de dhaonra na poblachta féinrialaithí. Nuair a bhí Stailín ag rialú an Aontais Shóivéadaigh, ruaigeadh na Tataraigh Chriméacha ar fad go dtí an Chasacstáin, agus níor tháinig siad ar ais ach sna 1990-2000idí. 

[clé|mion|220x220px|Físeán: Ionradh na Rúise ar an 10 Márta 2014.  Ghlac siad seilbh ar [Simferopol.  Cuireadh fáilte Uí Cheallaigh rompu sa bhfíseán seo]]
clé|mion|220x220px|Físeán: Agóid i Moscó, 15 Márta 2014, in aghaidh Putin
**2014**

D'éirigh go maith le Vladimir Putin seilbh a ghlacadh ar an gCrimé in 2014. D’éirigh thar barr le "cleas na bhfear beag glas" chun seilbh tapaidh a ghabháil ar an tír.  Níor maraíodh ach beirt – saighdiúir Úcránach amháin agus saighdiúir Rúiseach amháin sa ghabháil agus ní raibh ach aisfhreagra patuar ón iarthar – roinnt smachtbhannaí – ach mar sin féin lean an Eoraip uirthi ag ceannach ola agus gás na Rúise. Ansin arís d’éirigh le seift Putin airm de ‘scarúnaithe’ a bhunú in oirthear na hÚcráine agus ‘Daonphoblachtaí’ neamhspleácha mar dhea a fhógairt in dhá réigiún in oirthear na hÚcráine idir 2014 agus 2022. Níl aon amhras ach gur chothaigh na buanna seo rómhuinín i bPutin ina bhreithiúnas míleata agus straitéiseach féin. Is léir gur chreid Putin go mbeadh an ‘oibríocht mhíleata speisialta’ chomh héasca leis na beartais eile agus go raibh sé ag súil le bua tapaidh agus le haisfhreagra patuar arís ón iarthar. Mar is eol dúinn anois bhí dul amú mór air.

## Tíreolaíocht
* *Achar*: 26,100 km²
* *Teorainneacha*:
** *Teorainneacha inmheánacha*: Cúige Kherson (*Thuas*)
** *Teorainneacha uisce*: An Mhuir Dhubh (*Theas/Thiar*), Muir Mheoid (*Thoir Thuas*)
* *An ball is airde*: Sliabh Roman-Kosh 1,545 m

## Na hAonaid Riaracháin
thumb|350px|left|Léarscáil an réigiúin i bPoblacht Fhéinrialaitheach na Crimé.

Tá an phoblacht roinnte ina 25 réigiún.

### Réigiúin



### Bardais (Cathracha)

## Tagairtí

Catagóir:An Chrimé
Catagóir:Ballaonaid na hÚcráine
Catagóir:An Mhuir Dhubh
Catagóir:Ballaonaid Chónaidhm na Rúise